สวัสดีครับ 
แจ้งปัญหาจุดกลับรถอันตรายและรถจักรยานยนต์วิ่งบนทางเท้าครับบริเวณสี่แยกนิด้า(สถาบันบัณฑิตพัฒนบริหารศาสตร์)   
ผู้พักอาศัยในซอยเสรีไทย9 ซึ่งเป็นซอยใหญ่เป็นแหล่งชุมชน ที่เดินทางด้วยรถจักรยานยนต์ ไปทำงานแถบบางกะปิหรือรามคำแหง เนื่องจากซอยที่พักอาศัยอยู่ติดแยกนิด้า จึงต้องไปกลับรถไกล ซึ่งจุดกลับรถอยู่ห่างออกไปประมาณ1กิโลเมตร ตรงซอยเสรีไทย23 (รูปที่1และ2) ซึ่งเป็นแยกที่มีสัญญาณไฟจราจร แต่สัญญาณไฟเสียใช้งานไม่ได้หรืออาจจะตั้งใจปิดสัญญาณไฟเพราะกลัวรถติดที่แยกนิด้า ทำให้เวลากลับรถ อันตรายมากๆโดยเฉพาะผู้ที่ใช้รถจักรยานยนต์ เนื่องจากถนนเป็นถนน3เลน รถที่มุ่งหน้าเข้าเส้นบางกะปิ วิ่งด้วยความเร็วสูงมากๆ  ทำให้คนที่ใช้รถจักรยานยนต์บริเวณแยกนิด้าเลือกที่จะขับสวนขึ้นมาตามฟุตบาทแล้วไปลงตรงเส้นถนนศรีบูรพา(รูปที่3และ4) ซึ่งทำให้คนที่ใช้ทางเท้าไม่สะดวกในการสัญจร และทำให้ทางเท้าได้รับความเสียหาย(ปัจจุบันทางเท้าเสื่อมโทรมมาก เดินสะดุดตลอดครับ)

ขอเสนอว่า ถ้าแก้ปัญหาเรื่องให้มีสัญญาณไฟตรงแยกซอยเสรีไทย23ได้ คิดว่าปัญหารถวิ่งบนทางเท้าน่าจะน้อยลงครับ ขอบคุณครับ